Alle besvarelser var anonymisert før jurybehandling. Kandidatenes identitet er her påført:

Nr 28 (gull): Elisabeth Dietz, Red Cross Nordic, United World College (Fjale, Sogn og Fjordane)

Nr 25 (sølv): Audun Rugstad, Oslo katedralskole

Nr 21 (bronse): Mads Karlsrud Haugse, Nadderud vgs (Bærum)

Nr 34 (4. plass): Nigel Andrew Hughey , St. Paul Gymnas (Bergen)

Nr 4 (5. plass): Magnus A. Iversen, Bergen Katedralskole

Nr 11 (6. Plass): Johanna Ulvedal Marstrander, Foss vgs (Oslo)

27.3.15 Thor Steinar Grødal, Filosofiforeningen for vgs.

NM i filosofi for vg skoler 2014/15, 2. runde - Medaljejuryens konklusjon:

Nr 1. Kandidat 28. Kandidaten har levert en velformet og kunnskapsrik undersøkelse av betingelsene for demokratisk legitimitet. Essayet viser svært godt håndverk og imponerende refleksjonsnivå—en klar vinner.

Nr 2. Kandidat 25. Denne meget gode oppgaven preges av et klart og tydelig fokus, og gir en overbevisende og selvstendig diskusjon av vitenskapens autoritet i lys av våre eksistensielle behov. Besvarelsen styrkes også av tydelig historisk bevissthet.

Nr 3. Kandidat 21. Med utgangspunkt i Nietzsches tanke om at det guddommelige er en menneskelig konstruksjon, leverer kandidaten en meget velskrevet og spenstig undersøkelse av forutsetningene for religiøs tro. Her er det god forståelse av Nietzsches poeng, som behandles med originalitet og filosofisk dybde.

Alle besvarelsene juryen har lest har høy kvalitet. De har forskjellige styrker og begrensninger, som kan være vanskelige å veie opp mot hverandre. Dette har gjort både utvalget av de øvrige rangerte besvarelsene, og bestemmelsen av rekkefølgen dem imellom, til en utfordrende oppgave. Her er det mye godt å velge blant! Etter nøye overveielse har juryen likevel konkludert at følgende tre besvarelser fortjener å trekkes fram og rangeres.

Nr 4. Kandidat 34. Oppgaven har en klar og overbevisende argumentasjon, er godt strukturert (om noe knapp), og trekker fram viktige poenger om demokratiets forpliktelser overfor minoriteter.

Nr 5. Kandidat 4. Besvarelsen viser god forståelse av problemet, og gjør utmerket bruk av eksempler til å få fram prinsipielle betraktninger om demokratisk legitimitet.

Nr 6. Kandidat 11. Besvarelsen tar tak i krevende metafysiske og historiefilosofiske spørsmål, og viser lovende takter i behandlingen av disse.

Anders Strand, post.doc., CSMN/UiO og

Bjørn Torgrim Ramberg, Professor of Philosophy, CSMN, University of Oslo b.t.ramberg@csmn.uio.no

26.3.2015